Yangi sheʼrlar. „Yangi sheʼrlar“ — oʻzbek shoiri Erkin Vohidov qalamiga mansub sheʼriy toʻplam. 2014-yil Toshkent shahrida „Sharq“ nashriyot-matbaa aksiyadorlik kompaniyasi bosh tahririyatida chop etilgan. Toʻplamga muallif umrining soʻnggi yillarida yozgan sheʼrlar kiritilgan. Bundan tashqari, toʻplamdan „turli davrda, turli holatda, turli munosabat bilan yon daftarga yozilgan satrlar“ ham oʻrin olgan.